पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के संक्रमण के बढ़ते रफ्तार को देखते हुए जिला विधिज्ञ संघ के अधिवक्ता ने 12 मई तक अदालतों में न्यायिक कार्यों से अपने को अलग रखने का निर्णय लिया है। संघ के महासचिव विनोद कुमार सिंह ने बताया कि जिले के कई अधिवक्ता कोरोना से संक्रमित होने के साथ ही सदर अस्पताल के बदतर हालत, वेंटिलेटर की सुविधा नहीं रहने के कारण अधिवक्ता न्यायिक कार्य से अपने को अलग रखेंगे। उन्होंने बताया कि हाईकोर्ट के आदेश पर यहां कोर्ट वर्चुअल मोड में चलाया जा रहा था। लेकिन न्यायिक व्यवस्था यह थी कि न्यायिक पदाधिकारी अपने कक्ष से ही विडियो कांफ्रेसिंग के जरिए सुनवाई करेंगे। यह व्यवस्था भी सिर्फ एक जगह पर की गयी थी। जिसके कारण एक ही जगह कई अधिवक्ताओं को बैठकर या खड़े होकर अपने मामलों में बहस करनी पड़ रही थी। इससे शारीरिक दूरी बनाए रखने के नियम का अनुपालन नहीं हो पा रहा था और भीड़ भी लग रही थी। जिससे कोरोना संक्रमण का खतरा बना रहता था। फिर अधिवक्ताओं को अपने मुवक्किलों के संपर्क में भी आना जरूरी होता है। इन्हीं परिस्थितियों को देखते हुए सुरक्षा के मद्देनजर 12 मई तक न्यायिक कार्य नहीं करने का फैसला लिया गया है। इसके साथ ही उन्होंने जनता से अपील करते कहा कि कोरोना से डरने से नहीं, बल्कि उससे सतर्क रहने की आवश्यकता है। सभी अधिवक्ताओं को घर पर रहने, मास्क पहनें। समय-समय पर साबुन से हाथ धोते रहने एवं सैनिटाइजर का उपयोग करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn